న్యూఢిల్లీ, డిసెంబరు 10: తలాక్ విధానానికి చరమగీతం పాడేలా చట్టాన్ని తెస్తున్నందుకు...  ప్రధాని మోదీకి కృతజ్ఞత తెలిపేలా ఏర్పాటు చేసిన సభకు హాజరైన మహిళకు ఆమె భర్త తలాక్ చెప్పారు! ఉత్తరప్రదేశ్లోని బరేలీలో ఈ ఉదంతం చోటుచేసుకుంది. పిల్లలతో సహా తనను ఇంట్లో నుంచి గెంటివేశాడనీ ఫైరా అనే మహిళ ఆరోపించింది. ‘ఆయనకు మరో మహిళతో సంబంధముంది. నాకు విడాకులు ఇచ్చేస్తానంటూ బెదిరించేవాడు. కృతజ్ఞత సభకు హాజరై వచ్చిన నన్ను కొట్టడంతోపాటు తలాక్ చెప్పాడు’ అని బాధితురాలు వివరించింది. కాగా, ఫైరాకు మరో వ్యక్తితో వివాహేతర సంబంధమున్నందునే తలాక్ చెప్పానని ఫైరా భర్త చెప్తున్నాడు.
newdhilly, disembaru 10: talak vidhaanaaniki charamageetam padela chattaanni testunnanduku...  pradhaani modeeki krutagnata telipela erpaatu chesina sabhaku haajaraina mahilaku aame bharta talak cheppaaru! uttarapradesloni bareleelo ee udantam chotuchesukundi. pillalatho sahaa tananu intlo nunchi gentivesadani faira ane mahila aaropinchindi. ‘aayanaku maro mahilatho sambandhamundi. naaku vidaakulu ichestanantu bedirinchevaadu. krutagnata sabhaku hajarai vachina nannu kottadamtopatu talak cheppaadu’ ani baadhituraalu vivarinchindi. kaga, fairaku maro vyaktito vivahetara sambandhamunnandune talak cheppaanani faira bharta cheptunnadu.